Държавен вестник, бр. 23, 2016 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  23
qs 
=
най-голямата стойност на q, която 
позволява за кратки периоди от време 
средството за измерване на термална 
енергия да работи правилно;
qp 
=
най-голямата стойност на q, която 
позволява на средството за измерване 
на термална енергия да работи пра-
вилно постоянно;
qi 
=
най-малката стойност на q, която поз-
волява на средството за измерване на 
термална енергия да работи правилно;
P 
=
топлинната мощност на топлообмена;
Ps 
=
горната граница на P, която позво-
лява на средството за измерване на 
термална енергия да работи правилно.
Специфични изисквания
1. Предписани условия на функциониране
Стойностите за предписаните условия на 
функциониране се определят от производителя, 
както следва:
1.1. За температурата на течността – θmax, θmin, 
за температурните разлики – Δθmax, Δθmin, при 
следните ограничения: 
Δθmax/Δθmin ≥ 10; 
Δθmin = 3 K или 5 K или 10 K.
1.2. За налягането на течността: максимал-
ното положително вътрешно налягане, което 
средството за измерване на термална енергия 
може постоянно да издържа при горната граница 
на температурата.
1.3. За разхода на течността: qs, qp, qi, където 
стойностите на qp и qi подлежат на следните 
ограничения: qp/qi ≥ 10.
1.4. За топлинната мощност Ps.
2. Класове на точност
За средствата за измерване на термална енер-
гия се определят следните класове на точност: 
1, 2, 3.
3. Приложими МДГ за комплектни средства 
за измерване на термална енергия
Максимално допустимите относителни греш-
ки, приложими за комплектни средства за 
измерване на термална енергия, изразени като 
процент от действителната стойност за всеки 
клас на точност, са:
E = Ef + Et + Ec, където Ef, Et и Ec са съ-
гласно т. 7.1 – 7.3.
При комплектните средства за измерване на 
термална енергия не се допуска използване на 
МДГ за системно облагодетелстване на която и 
да е от страните, участващи в сделката.
4. Допустими влияния на електромагнитните 
смущения
4.1. Средството за измерване не трябва да се 
влияе от статични магнитни полета и от елек-
тромагнитни полета по отношение на честотата 
на захранването.
4.2. Влиянието на дадено електромагнитно 
смущение трябва да е такова, че изменението 
в резултата от измерването да не надвишава 
критичната стойност на изменение, съгласно 
изискванията на т. 4.3, или показанието да е 
такова, че резултатът да не може да се приеме 
за валиден резултат.
4.3. Критичната стойност на изменение за 
комплектно средство за измерване на термална 
енергия е равна на абсолютната стойност на 
МДГ, приложима за съответното средство за 
измерване на термална енергия, съгласно т. 3.
5. Издръжливост
След провеждане на подходящо изпитване, 
при което се взема под внимание периодът от 
време, определен от производителя, трябва да 
са изпълнени следните критерии:
5.1. Преобразуватели на разход: изменението 
на резултата от измерване след провеждане на 
изпитване за издръжливост, сравнен с резулта-
та от първоначалното измерване, не трябва да 
надвишава критичната стойност на изменение.
5.2. Преобразуватели на температура: измене-
нието на резултата от измерване след провеждане 
на изпитване за издръжливост, сравнен с резул-
тата от първоначалното измерване, не трябва да 
надвишава 0,1 °C.
6. Означения върху средството за измерване 
на термална енергия:
а) клас на точност;
б) граници на разхода;
в) температурни граници;
г) граници на температурната разлика;
д) място на монтиране на преобразувателя 
на разход: на входа или на изхода на топлооб-
менната верига;
е) означение за посоката на потока.
7. Възли
Изискванията, които се прилагат към възли-
те, могат да се прилагат за възли, произведени 
от един и същ или от различни производители. 
Когато едно средство за измерване на термална 
енергия е съставено от възли, съществените 
изисквания към средството за измерване на 
термална енергия се прилагат и към възлите. В 
допълнение се прилагат и следните изисквания:
7.1. Относителната МДГ на преобразувателя 
на разход, изразена в %, за класовете на точност:
клас 1: Ef = (1 + 0,01 qp/q), но не повече от 5 %;
клас 2: Ef = (2 + 0,02 qp/q), но не повече от 
5 %;
клас 3: Ef = (3 + 0,05 qp/q), но не повече от 5 %,
където грешката Ef дава връзката между 
отчетената стойност и действителната стойност 
чрез зависимостта между изходния сигнал на 
преобразувателя на разход и масата или обема.
7.2. Относителната МДГ на двойката преобра-
зуватели на температура, изразена в проценти:
Et = (0,5 + 3 • Δθmin/Δθ),
където грешката Et дава връзката между 
отчетената стойност и действителната стойност 
чрез зависимостта между изходния сигнал на 
двойката преобразуватели на температура и 
температурната разлика.
7.3. Относителната МДГ на калкулатора, 
изразена в проценти:
Ec = (0,5 + Δθmin/Δθ),
където грешката Ec дава връзката между 
отчетената и действителната стойност на коли-
чеството термална енергия.